ADHD:n ensitietopäivä 11.11.2025 tarjoaa tietoa lasten ja nuorten huoltajille

Ensitietopäivän sisältö on suunnattu huoltajille, joiden kouluikäiselle lapselle tai nuorelle on asetettu ADHD-diagnoosi.

Luentotilaisuutena toteutuva ensitietoiltapäivä koostuu ammattilaispuheenvuoroista, jotka tarjoavat käytännönläheistä tietoa ADHD:sta ja erilaisista tukimuodoista. Tapahtuma on maksuton.

– Ensitietopäivä tarjoaa vanhemmille arvokasta tietoa ja tukea siitä, miten he voivat parhaiten ymmärtää ja tukea arjessa ADHD-diagnoosin saanutta lastaan tai nuortaan, kertoo sairaanhoitaja Ira Aro hyvinvointialueelta.

Ensitietopäivä järjestetään Etelä-Karjalan hyvinvointialueen opiskeluhuollon palveluiden ja kehityksellisten palveluiden neuropsykiatrian tiimin kanssa yhteistyönä.

Pyydämme ilmoittautumisia 7.11. mennessä tämän linkin kautta: https://link.webropolsurveys.com/S/39C4CCE83C7E7BB4

ADHD:n ensitietopäivä 11.11.2025 kello 13-16

Kohderyhmä: ADHD-diagnoosin saaneiden koululaisten huoltajat
Aika: Tiistai 11.11.2025 kello 13–16
Paikka: Iso Apu –palvelukeskus Lappeenranta (os. Kauppakatu 63). Tilat Aalto ja Laine löytyvät heti sisääntuloaulan yhteydestä.
Järjestäjä: Opiskeluhuollon palvelut ja kehityksellisten palveluiden neuropsykiatrian tiimi

Lisätietoja:

Ira Aro, sairaanhoitaja, p. 040 350 8419, ira.aro@ekhva.fi